**முக்ரிஸ் மகாதீர்** (ஆங்கிலம்: *Mukhriz Mahathir*; மலாய்: *Dato' Seri Utama Mukhriz bin Tun Dr. Mahathir*; ஜாவி: محاضر; مخرج بن சீனம்: 慕克里·马哈迪) (பிறப்பு: 25 நவம்பர் 1964) என்பவர் ஒரு மலேசிய அரசியல்வாதி; மலேசியா கெடா மாநிலத்தின் மந்திரி பெசார் எனும் முதலமைச்சர் (*Menteri Besar of Kedah*) பதவியை இரு முறை வகித்தவர் ஆகும்.

மே 2013 முதல் பிப்ரவரி 2016 வரையில் கெடா மாநிலத்தின் 11-ஆவது மந்திரி பெசார்; மீண்டும் மே 2018 முதல் மே 2020 வரையில் 13-ஆவது மந்திரி பெசார் என இரு முறை முதலமைச்சராகப் பணியாற்றியவர்.

முன்னாள் பிரதமர்கள் அப்துல்லா அகமது படாவி (*Abdullah Badawi*) மற்றும் நஜீப் ரசாக் (*Najib Razak*) ஆகியோரின் பாரிசான் நேசனல் (*Barisan Nasional*) (**BN**) நிர்வாகத்தின் கீழ், மார்ச் 2008 முதல் மே 2013 வரை; மலேசிய பன்னாட்டு வணிகம் மற்றும் தொழில் துறை துணை அமைச்சராகவும் (*Deputy Minister of International Trade and Industry*) பணியாற்றினார்.

பொது
----

முக்ரிஸ் மகாதீர், மலேசியாவின் 4-ஆவது, 7-ஆவது பிரதமரான மகாதீர் முகமதுவின் மூன்றாவது மகன் ஆவார். மலேசிய வரலாற்றில் இரண்டு வெவ்வேறு அரசியல் கட்சிகள் மற்றும் அரசியல் கூட்டணிகளைப் பிரதிநிதித்த இரண்டு மந்திரி பெசார்களில் இவரும் ஒருவர் ஆகும்.

இவர் தன் தந்தையார் மகாதீர் முகமதுவுடன்; பாரிசான் நேசனல் கூட்டணியின் ஓர் அங்கமான அம்னோவின் (**UMNO**) உறுப்பினராக இருந்தார். 2016-இல் பெர்சத்து உருவாகும் வரையில் இவரும் இவரின் தந்தையாரும் அம்னோவின் உறுப்பினர்களாக இருந்தனர்.

பின்னர் ஆகத்து 2020-இல் உள்நாட்டு போராளிகள் கட்சி (*Homeland Fighters' Party*) (**PEJUANG**) நிறுவப்பட்டது. அப்போது இருந்து இவர் அந்தக் கட்சியின் நிறுவன உறுப்பினராகவும்; முதல் தலைவராகவும் இருந்து வருகிறார்.

### சட்டமன்ற நாடாளுமன்ற உறுப்பினர்

அத்துடன் மார்ச் 2008 முதல் மே 2013 வரை; மே 2018 முதல் அக்டோபர் 2022 வரை, ஜெர்லூன் நாடாளுமன்ற உறுப்பினராகவும் (*Jerlun Federal Constituency*) பணியாற்றியுள்ளார். நாடாளுமன்ற உறுப்பினராக மட்டும் அல்லாமல் கெடா மாநிலச் சட்டமன்ற உறுப்பினராகவும் (*Kedah State Legislative Assembly*) பணிபுரிந்து உள்ளார்.

மே 2018 முதல் கெடா மாநிலத்தின் ஜித்ரா தொகுதிக்கான (*Jitra State Constituency*) சட்டமன்ற உறுப்பினராகவும்; மே 2013 முதல் மே 2018 வரை ஆயர் ஈத்தாம் தொகுதிக்கான (*Ayer Hitam State Constituency*) சட்டமன்ற உறுப்பினராகவும் பணியாற்றியுள்ளார்.

தனிப்பட்ட வாழ்க்கை
------------------

முக்ரிஸ் மகாதீர், 1987-ஆம் ஆண்டில் தோக்கியோவில் உள்ள சோபியா பல்கலைக்கழகத்தில் (*Sophia University*) வணிக நிர்வாகத்தில் இளங்கலை பட்டம் பெற்றார். பின்னர் அவர் 1989-ஆம் ஆண்டில், பாஸ்டன் பல்கலைக்கழகத்தில் (*Boston University*) மற்றோர் இளங்கலைப் பட்டம் பெற்றார்.

முக்ரிஸ் பல வணிக நிறுவனங்களில் பல்வேறு பதவிகளை வகித்துள்ளார். அதில் ஆப்காம் நிறுவனம் (*Opcom Holdings*); கோசுமோ டெக் (*Kosmo Tech*) மற்றும் மலேசிய உரிமைச் சங்கம் (*Malaysian Franchise Association*) ஆகியவை அடங்கும்.[8] பெர்டானா பன்னாட்டு அமைதி அமைப்பின் (*Perdana Peace Global Organisation*) நிர்வாக இயக்குனராகவும் இருந்தார். அவர் மலேசிய புற்றுநோய் தடுப்பூசி நிறுவனமான பயோவென் (*Bioven*) இயக்குநர்கள் குழுவின் தலைவராகவும் பணியாற்றினார்.

முக்ரிஸ் 14 நவம்பர் 1993-இல் புவான் ஸ்ரீ உத்தாமா நோர்சியேட்டா சக்காரியா (*To' Puan Seri Utama Norzieta Zakaria*) என்பவரை மணந்தார். இவர்களுக்கு நான்கு பிள்ளைகள் உள்ளனர்.

### சர்ச்சை

27 ஆகத்து 2020-இல், மீட்பு நடமாட்டக் கட்டுப்பாட்டு ஆணை (*Movement Control Order*) (**MCO**) விதிகளை மீறியதற்காக காவல்துறையினரால் கைது செய்யப்பட்டவர்கள் தன்னுடைய மகள் மற்றும் மருமகன் என்று முக்ரிஸ் ஒப்புக்கொண்டார். 2020 ஆகத்து 28-இல், முக்ரிசின் மகள் மீரா அல்யன்னா முக்ரிஸ் (*Meera Alyanna Mukhriz*), மதியம் 12 மணிக்கு மேல் ஓர் உணவகத்தில் இருந்ததன் மூலம் மீட்பு இயக்கம்-கட்டுப்பாட்டு உத்தரவை (*Recovery Movement-Control Order*) (**RMCO**) மீறியதற்காக மன்னிப்பு கோரினார்.

சான்றுகள்
---------

1. ↑  "Former Malaysian PM Mahathir and 4 other MPs sacked from Bersatu". *CNA* (in ஆங்கிலம்). பார்க்கப்பட்ட நாள் 2020-05-29.
2. ↑  "Yab Dato' Seri Paduka Hj Mukhriz Bin Tun Mahathir".
3. ↑  "Mukhriz Hanya Mampu Bertahan 3 Tahun Sebagai MB Kedah - MYNEWSHUB".
4. ↑  "Mukhriz Mahathir: Executive Profile & Biography - Bloomberg". *Bloomberg News*.
5. ↑  Board of directors பரணிடப்பட்டது 10 மார்ச்சு 2007 at the வந்தவழி இயந்திரம்
6. ↑  Openings for franchise companies
7. ↑  Mukhriz: More time needed to bring peace to southern Thailand பரணிடப்பட்டது 21 மே 2011 at the வந்தவழி இயந்திரம்
8. ↑  Board of Directors பரணிடப்பட்டது 7 சனவரி 2008 at the வந்தவழி இயந்திரம்
9. ↑  Asyraf, Faisal (2020-08-27). "Mukhriz 'disappointed' daughter, son-in-law breached MCO". *Malaysiakini*.
10. ↑  "Mukhriz confirms daughter, son-in-law among 29 fined for violating recovery MCO". *The Star* (in ஆங்கிலம்). 2020-08-27.
11. ↑  Arif, Zahratulhayat Mat (2020-08-27). "Mukhriz confirms daughter, son-in-law picked up over RMCO breach". *NST Online* (in ஆங்கிலம்).
12. ↑  "Mukhriz's daughter Ally apologises for RMCO breach". *www.themalaysianinsight.com* (in ஆங்கிலம்).
13. ↑  Babulal, Veena; Solhi, Farah (2020-08-28). "Ally Mukhriz 'deeply ashamed' for breaking RMCO rules". *NST Online* (in ஆங்கிலம்).

மேலும் காண்க
------------

* மலேசியாவின் அரசியல்
* மலேசியப் பொதுத் தேர்தல், 2013
* மலேசியப் பொதுத் தேர்தல், 2018
* மலேசிய பன்னாட்டு வணிகம் மற்றும் தொழில் துறை அமைச்சு

வெளி இணைப்புகள்
---------------

* 

* பொதுவகத்தில் முக்ரிஸ் மகாதீர் தொடர்பாக ஊடகக் கோப்புகள் உள்ளன.
* Mukhriz Mahathir's Blog (Launched September 2008)
* Mukhriz Mahathir's Fan Club
* Crowded race for a hot seat
* Mukhriz stands by Youth decision
* Mahathir's son following in his footsteps
* Peace Malaysia To Be Institutionalised In December – Mukhriz பரணிடப்பட்டது 1 அக்டோபர் 2007 at the வந்தவழி இயந்திரம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |